kung dini sa lupa'nagkakailangan ang ating lahi ng hukbo ng mga bayani upang makapagtanggol sa kanyang karangalan, kalayaan at buhay, diyan naman sa langit ay nagkakailangan siya ng mga kinatawan upang idalangin sa harap ni bathala ang kanyang ganap na katubusan! idalangin ang katubusan! ang katubusan ng isang bayang laging nanglulumo ang puso sa hapis at uhaw sa tunay na ginhawa; ang katubusan ng isang lahing pinipilit ng walang karapatan sa isang kalagayang salungat sa kanyang ninanasa at lagi nang pangarap. idalangin ang katubusan! sa dakilang tungkuling ito, ay huwag nawang makalimot ang mga kaluluwang pilipino na lumuluwalhati sa kabilang buhay. ang binata'muling tumungo, lumakad nang kaunti, bago dinukot sa bulsa ang kanyang orasan. mag iikaanim na ng umaga. si faure ay nanhik. kay panglaw doon sa bahay!